በኢትዮጵያ ያለ ዕድሜ ጋብቻ በሦስት እጥፍ መቀነሱን የተባበሩት መንግሥታት ድርጅት አስታወቀ
የተባበሩት መንግስታት የህጻናት ድርጅት ያለ እድሜ ጋብቻ በኢትዮጲያ በሦስት እጥፍ መቀነሱን  አስታወቀ፡፡ከዛሬ አሥርት አመታት በፊት በአለም ደረጃ ከነበረዉ ያለእድሜ ጋብቻ ጋር ሲነፃፀር ከ4 ህፃናት አንዷ ብቻ ለጋብቻ ትጋለጥ እንደነበር ዩኒሴፍ ገልጾ በአሁኑ ሰዓት ግን ከ5 ህፃናት ቢያንስ አንዷ ብቻ ትፈፅማለች  ብሏል፡፡ይህ የሚያሳየዉ ደግሞ በአለምአቀፍ ደረጃ አሳሳቢ የነበረዉን ያለእድሜ ጋብቻ  ችግር ትርጉም ባለዉ መልኩ መቀነሱን ያሳያል ፡፡ደርጅቱ በተለይም በአፍሪካ አህጉር ያለውን ያለእድሜ ጋብቻ የከፋ እንደሆነ ገልጾ  ኢትዮጵያ ግን በ3 እጥፍ መቀነስ ችላለች ሲል አስታዉቋል፡፡በዚህ ረገድ ኢትዮጲያም ልክ እንደ ሌሎቹ ሃገራት በሴቶች ያለእድሜ ጋብቻ ያሳያችዉ ለውጥ ትልቅ እንደሆነም ድርጅቱ አስታዉቋል፡፡የተባበሩት መንግስታት በበኩሉ ያለእድሜ ጋብቻን እ.ኤ.አ በ2030 ሙሉ ለሙሉ ለማስቀረት ከያዛቸዉ ቀዳሚ ተግባራት አንዱ መሆኑንም ተገልጿል፡፡